Държавен вестник, бр. 66, 2013 г., стр. 61

БРОЙ  66	
Д Ъ Р Ж А В Е Н  В Е С Т Н И К 	
СТР.  61  
Чл. 124. (1) Независимият преносен оператор 
може да прекрати регистрацията на доставчик 
на балансираща енергия във всеки един от след­
ните случаи:
1. ако от определен момент нататък достав­
чикът не може да удовлетвори едно или повече 
от необходимите условия за регистрация като 
доставчик на балансираща енергия;
2. ако доставчикът на балансиращия пазар 
не спазва условията на договора за участие на 
балансиращия пазар;
3. ако доставчикът на балансиращия пазар 
повторно наруши правилата, прилагани на ба­
лансиращия пазар, или правилата за уреждане 
на взаимните задължения.
(2) Регистрацията на доставчик на баланси­
ращия пазар се счита за прекратена от момента 
на отнемане лицензията за производство на съ­
ответния доставчик от Държавната комисия за 
енергийно и водно регулиране.
Чл. 125. (1) Ако доставчик на балансиращия 
пазар се оттегли от този пазар при условията на 
чл. 123 или регистрацията му е прекратена от 
независимия преносен оператор в съответствие с 
условията на чл. 124, за дните до прекратяване на 
регистрацията се прилагат условията на чл. 179.
(2) Доставчикът на балансиращия пазар 
урежда всички свои задължения с независимия 
преносен оператор до датата на прекратяване на 
регистрацията.
(3) Независимият преносен оператор инфор­
мира координатора на балансиращата група за 
промяната в регистъра по чл. 119.
Раздел V
Централизиран пазар на допълнителни услуги
Чл. 126. (1) Гарантирането на достатъчно ко­
личество разполагаеми допълнителни услуги за 
независимия преносен оператор и за операторите 
на разпределителните предприятия се извършва 
чрез търгове и/или двустранни договори.
(2) Балансиращата енергия вследствие от регу­
лирането/балансирането на електроенергийната 
система се закупува единствено от независимия 
преносен оператор.
(3) Останалите допълнителни услуги, вклю­
чително пълноценното участие в регулирането 
на електроенергийната система и разполагае­
мостта за допълнителни услуги и студен резерв, 
задължително се предоставят от ползвателите на 
мрежата в съответствие с Правилата за управле­
ние на електроенергийната система, като възста­
новяването на разходите за тях на независимия 
преносен оператор се извършва чрез цената за 
услугата достъп до електропреносната мрежа.
(4) В договорите за достъп и допълнителни 
услуги между независимия преносен оператор и 
ползвателите на мрежата се уточняват обемът и 
цената на тези услуги.
(5) В случай че обемът и цената по посочените 
в ал. 4 допълнителни услуги не могат да се дого­
ворят, то страните по тези договори се обръщат 
към Държавната комисия за енергийно и водно 
регулиране за служебното им определяне.
Чл. 127. (1) Електрическата енергия, необхо­
дима за покриване на технологичните разходи 
в електропреносната мрежа, се доставя чрез 
графици за доставка от обществения доставчик 
и се изкупува от преносното предприятие.
(2) Електрическата енергия, необходима за 
покриване на технологичните разходи в електрора­
зпределителна мрежа, се доставя чрез графици за 
доставка от обществения доставчик и се закупува 
от разпределителното предприятие.
Чл. 128. (1) Независимият преносен оператор 
получава и проверява информация от координа­
ционните центрове на ENTSO-E за количеството 
електрическа енергия и графика за компенсиране 
на нежелани отклонения от плана за обмени.
(2) Независимият преносен оператор договаря 
доставка на електрическа енергия за компенсиране 
на тези нежелани отклонения от плана за обмени.
(3) Графикът за компенсиране на нежелани 
отклонения от плана за обмени се отнася към 
специалната балансираща група на независимия 
преносен оператор.
Раздел VI
Закупуване на първичен и студен резерв
Чл. 129. (1) Независимият преносен оператор 
осигурява резерв за първично регулиране от со­
лидарното участие на група агрегати на принципа 
на централизирано закупуване с договори между 
независмия преносен оператор и доставчиците 
на този резерв.
(2) Независимият преносен оператор осигурява 
студен резерв на принципа на централизирано 
закупуване с договори между независимия пре­
носен оператор и доставчиците на този резерв.
(3) Независимият преносен оператор определя 
производителите, чиито агрегати имат техниче­
ска възможност и са задължени да предоставят 
необходимия резерв за първично регулиране, в 
съответствие с неговите изисквания.
(4) Независимият преносен оператор заплаща 
на производителите от термичните блокове за 
активирано първично регулиране по цена, догово­
рена в двустранен договор, за услугата пълноценно 
участие в първично регулиране за определения 
диапазон за първично регулиране. Резервът за 
първично регулиране на ВЕЦ не се заплаща.
Чл. 130. Необходимостта и параметрите за 
първично регулиране на бъдещи производители, 
чиято единична инсталирана мощност на агрегат 
ще надвишава 10 MVA за хидроагрегати и 200 
MVA за турбоагрегати, се определя от независи­
мия преносен оператор.
Раздел VII
Закупуване на вторичен резерв
Чл. 131. (1) Всички съществуващи производи­
тели към датата на влизане в сила на тези правила 
за търговия, чиито агрегати имат техническа 
възможност да предоставят резерв за вторично 
регулиране, са задължени да предлагат този 
резерв на независимия преносен оператор при 
договорени цени за разполагаемост, пълноценно 
участие и регулираща енергия.
(2) Независимият преносен оператор сключва 
годишни двустранни договори с производителите 
по ал. 1 за предоставяне на резерв за вторично 
регулиране.